Kodu: üks teine kopamees – LIISA (JA ABILISED) REMONDIVAD
november 19, 2018 liisaremondib
Kuna mind augustis kopamehe käik nii palju rõõmustas, siis tellis peika oktoobris uue kopamehe 😀
Õnneks teise kopamehe leidsime naabruskonnast ühe tuttava tuttava, kelle peale lihtsalt varem ei tulnud. See tähendab, et nüüdsest saab seda kopandust natukene lihtsamini tellida ja planeerida (ehk kopamees tuleb kindlasti paar korda veel – jeee!). Uuel kopamehel on selline pisike nunnu kopp, millega saab aga päris palju ära teha.
Tema hooleks jäi esiteks vanade drenaazikraavide kinniajamine. Selle käigus sorteeris ta välja suur hunnik paekive, mis olid peidus liivakuhjade sees ja viis kaugele aianurka. Kui plats sile, siis sai edasi mõelda.
Peale seda alustas kopp kaevetöödega. Kaevata oli vaja kaks kraavi – gaasitrass liitumispunktist majani ja majast edasi väikese aiamajani. Teise kraavi paneme lisaks gaasitrassile ka kanalisatsioonitorud ja muud kommunikatsioonid. Selleks, et tulevikus saaks aiamajast ükskõik mida ehitada.
Gaasitrassi kaevamisel tuli kraav liiga lähedale ehitajate tellingutele ning järgmise päeva suur tuul lükkas tellingu parajalt viltu. Õnneks mingit suurt jama sellest ei tulnud 🙂 Ja no – ups!
Lisaks tegi kopamees veel mõned pisemad tööd. Näiteks alles jäänud killustiku kuhja viis ilusasti seina äärde, tassis mulla/liiva kuhjasid ühest krundi otsast teise, et maad natuke tasandada jne.
Sellise pisikese kopa juures peab silmas pidama, et rattad on tal suhteliselt pisikesed ja sellises vabas liivas/mullas tähendas see korralikku kaapimist ja driftimist. Meie õnneks hakkas vihma tibama alles viimasel tunnil. Muidu poleks nii pikka pidu olnud ning kopp kohe kuhugi sopamülkasse kinni jäänud.
Mõnusad 4 tundi jahedas ja tormises ilmas.
kopamees kopp maja
Eelmine postitusDIY: mängukaar ja tegelustekk
Järgmine postitusKodu: kelder – mis tehtud ja mis plaanis
One thought on “Kodu: üks teine kopamees”